มื้อนี้รีวิวกับร้านที่อร่อยๆ ณ เมืองชุมพรกันหน่อยค่ะ จากทริปที่ไปมาคราวที่แล้วแต่ลืมรีวิวค่ะ ซึ่งร้านนี้มีชื่อว่า ร้าน “ลุย” ค่ะ ตัวร้านนี้ตั้งอยู่ตรงบริเวณทางไปกรมหลวงชุมพร เยื้องโรงแรมโนโวเทลค่ะ ซึ่งหาไม่ยาก ถามจากคนแถวนั้นดูก็ได้ค่ะ เพราะว่าร้านนี้เป็นร้านขึ้นชื่อในแถบนี้อยู่เหมือนกันค่ะ สำหรับตัวร้านเป็นร้านดูธรรมดาๆ ไม่มีแอร์ บรรยากาศดีติดริมทะเลค่ะ นั่งทานไปรับลมเย็นๆ ไป ชิลมากค่ะ ส่วนที่จอดรถนี่มีเพียบเลยไม่ต้องห่วงค่ะ

สำหรับเมนูวันนี้ เราขอนำเสนอ “ผัดใบเหลียง” ค่ะ มาเมืองชุมพรไม่สั่งเมนูไม่ได้นะคะ เพราะว่าอร่อยมาก ทานที่ร้านไหนก็อร่อยค่ะ ยิ่งร้านนี้ก็อร่อยเช่นกัน ออกหวานเค็มมัน ชอบมากค่ะ และอีกเมนู “ปลาหมึกซอสมะขาม” ปลาหมึกสดหวาน ชิ้นใหญ่นุ่มดี ไม่เหนียว ราดมาด้วยซอสมะขามออกหวานๆ เปรี้ยวๆ ทานกับข้าวนี่อร่อยใช้ได้เลยค่ะ รวมๆ เราว่าอาหารรสชาติดี ไม่แพง บริการดีใช้ได้ หากผ่านมาแถบนี้ไม่ควรพลาดกับร้าน “ลุย” ค่ะ